|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ** ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣΣΧΟΛ. ΣΥΜΒΟΥΛΟΣ 4ΗΣ ΠΕΡ. ΔΗΜ. ΕΚΠ/ΣΗΣΚΑΒΑΛΑΣ **Ταχ. Δ/νση : 3ο Δημοτικό Σχολείο**  **Τ.Κ. – Πόλη : Ελευθερούπολη** **Πληροφορίες : Γ. Αλβανόπουλος** **Τηλέφωνο** : **2592022877**  **Κινητό : 6974474152**  **Ηλεκτρονική διεύθ/ση:** [**symdim-kav4@sch.gr**](mailto:symdim-kav4@sch.gr)  **Iστότοπος :** [**alvanopoulos.mysch.gr**](http://amaked-thrak.pde.sch.gr/symdim-kav4/) |  | | **Ελευθερούπολη, 31/8/ 2015**  **Αρ. Πρωτ.: Φ 1/17** |
| **ΠΡΟΣ:** | **Διευθύνσεις Δημοτικών Σχολείων 4ης Περιφέρειας** | |
| **ΚΟΙΝ:** | **Προϊσταμένη Επιστημονικής και Παιδαγωγικής Καθοδήγησης ΠΕ, ΑΜΘ**  **Διεύθυνση ΠΕ Καβάλας** | |

**ΘΕΜΑ: «Πρόσκληση σε επιμορφωτικές δραστηριότητες»**

Με την ευκαιρία της έναρξης της σχολικής χρονιάς, παρακαλώ δεχτείτε τις εγκάρδιες ευχές μου για προσωπική και οικογενειακή υγεία και ευτυχία.

Στα πλαίσια των επιμορφωτικών συναντήσεων για το πρώτο δεκαήμερο του Σεπτεμβρίου 2016, προγραμματίζουμε την υλοποίηση τριών επιμορφωτικών συναντήσεων, οι οποίες περιγράφονται ακολούθως:

1. **Βασικές αρχές διαχείρισης της τάξης και διαπολιτισμικής εκπαίδευσης**: Σύντομη αναφορά σε ζητήματα που συνήθως δημιουργούν προβλήματα στην τάξη με σκοπό την πρόληψή τους. Στη συνέχεια θα προβληθούν αποσπάσματα της ταινίας «Το σκασιαρχείο» και θα ακολουθήσει συζήτηση επί των θεμάτων που θα ανακύψουν. Η επιμορφωτική συνάντηση θα πραγματοποιηθεί στο Αμφιθέατρο Δημοκρατίας του Δήμου Παγγαίου (Ελευθερούπολη), την Τρίτη 6/9/2016, το διάστημα 09.00’ – 13.00’. Απευθύνεται σε όλους, -ες τους/τις εκπαιδευτικούς των Δημοτικών Σχολείων της Δ’ Περιφέρειας, εκτός εκείνων της Αγγλικής (ΠΕ06) που έχουν σεμινάριο με τη Σχολική τους Σύμβουλο την ίδια μέρα.

Εισηγητής - συντονιστής ο κ. Αλβανόπουλος Γεώργιος, Σχολικός Σύμβουλος.

Ώρα προσέλευσης: 08.30’ – 09.00’.

**«**Η ταινία «**L'École buissonnière**» (**Το σκασιαρχείο**) είναι μία γαλλική ταινία του 1949 του σκηνοθέτη Jean-Paul Le Chanois. Η ταινία αποτελεί σημείο αναφοράς μίας μεγάλης περιόδου στην ιστορία του μεταπολεμικού κινηματογράφου. Η επιτυχία της ταινίας έγκειται κυρίως στον τρόπο προσέγγισης των παιδαγωγικών απόψεων του [Σελεστέν Φρενέ](https://el.wikipedia.org/wiki/%CE%A3%CE%B5%CE%BB%CE%B5%CF%83%CF%84%CE%AD%CE%BD_%CE%A6%CF%81%CE%B5%CE%BD%CE%AD) (Célestin Freinet). Αφηγείται την αρχή της διδασκαλίας του γνωστού παιδαγωγού και τη δημιουργία ανάγκης για μάθηση στους μαθητές. Το 1990, το Συμβούλιο του ΟΗΕ για τον Κινηματογράφο έθεσε υπό την αιγίδα του, «Το Σκασιαρχείο» διότι, όπως αναφέρει, πρόκειται για ένα εξαιρετικό έργο τέχνης το οποίο εικονογραφεί με μοναδικό τρόπο μια από τις πλευρές της Διακήρυξης Ανθρωπίνων Δικαιωμάτων του ΟΗΕ» ([wikipedia](https://el.wikipedia.org/wiki/%CE%A4%CE%BF_%CE%A3%CE%BA%CE%B1%CF%83%CE%B9%CE%B1%CF%81%CF%87%CE%B5%CE%AF%CE%BF)).

1. **«…λάθος μου μεγάλο: Σκέψεις και προβληματισμοί για τη διδασκαλία της Ιστορίας»:** Αυτή η επιμορφωτική δραστηριότητα θα πραγματοποιηθεί σε συνεργασία με τον κ. Καζάκη Δημήτρη, Δάσκαλο Δημοτικού Σχολείου Δράμας, την Τετάρτη 7/9/2016 (9.00’ – 13.00’), στην αίθουσα πολλαπλών χρήσεων του 3ου ΔΣ Ελευθερούπολης και απαρτίζεται από δύο μέρη: Το πρώτο, πραγματεύεται τα «προβλήματα» που συναντούν οι εκπαιδευτικοί κατά τη διδασκαλία του μαθήματος και προτείνονται ορισμένες λύσεις για την αντιμετώπισή τους, ενώ το δεύτερο περιλαμβάνει συγκεκριμένα παραδείγματα μεγάλης δυσκολίας και προτείνονται μεθοδολογικές λύσεις για την διαπραγμάτευσή τους. Η επιμόρφωση απευθύνεται σε περίπου σαράντα (40) εκπαιδευτικούς (ΠE70) Δημοτικών Σχολείων της Δ’ Περιφέρειας που έχουν ιδιαίτερο ενδιαφέρον για το διδακτικό αντικείμενο της Ιστορίας ([ΣΥΜΜΕΤΟΧΗ](https://docs.google.com/spreadsheets/d/1tWF8mnXiis7jdXpLXG1PCjcvF37nkn4MFMwCeNexIYQ/edit?usp=sharing)).

Συντονιστής ο κ. Αλβανόπουλος Γεώργιος, Σχολικός Σύμβουλος.

Ώρα προσέλευσης: 08.30’ – 09.00’.

1. **Εννοιολογική Χαρτογράφηση (ΕΧ)**: Η επιμορφωτική δραστηριότητα πραγματοποιείται σε συνεργασία με τον κ. Παπαδόπουλο Λάζαρο, Σχολικό Σύμβουλο (ΠΕ70) Ξάνθης, στο Εργαστήριο Η/Υ του 1ου ΔΣ Ελευθερούπολης, την Πέμπτη 8/9/16, το διάστημα 09.30’ – 13.00’. Βασικοί στόχοι αυτής της δραστηριότητας είναι η ενημέρωση των εκπαιδευτικών για τα θετικά της ΕΧ, τα διαθέσιμα λογισμικά και τον τρόπο λειτουργίας τους καθώς και η πρακτική άσκησή τους σε εργαστήριο Η/Υ. Απευθύνεται σε 20-25 εκπαιδευτικούς (ΠΕ70) των Δημοτικών Σχολείων της Δ’ Περιφέρειας και θα προηγηθούν όσοι δεν έχουν πιστοποίηση ΤΠΕ2 ([ΣΥΜΜΕΤΟΧΗ](https://docs.google.com/spreadsheets/d/1WYvpVKSrkm44lqadeOPePeYtBJghm87jLe-8lCUh5Qg/edit?usp=sharing)).

Συντονιστής ο κ. Αλβανόπουλος Γεώργιος, Σχολικός Σύμβουλος.

Ώρα προσέλευσης: 09.00’ – 09.30’.

«Η τεχνική της εννοιολογικής χαρτογράφησης αναπτύχθηκε από τον καθηγητή **Joseph D. Novak,** στο πανεπιστήμιο**του Cornell.** Βασίστηκε στις θεωρίες του David Ausubel, ο οποίος τόνισε τη σημασία των πρότερων γνώσεων για την εκμάθηση νέων εννοιών.**Ο Novak, κατέληξε στο συμπέρασμα ότι η μάθηση με νόημα περιλαμβάνει την αφομοίωση των νέων εννοιών και την ενσωμάτωσή τους στις υπάρχουσες γνωστικές δομές» (**[Οικονόμου](https://economu.wordpress.com/%CE%B5%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CF%8C-%CF%85%CE%BB%CE%B9%CE%BA%CF%8C/%CE%BD%CE%BF%CE%B7%CF%84%CE%B9%CE%BA%CE%BF%CE%AF-%CE%BA%CE%B1%CE%B9-%CE%B5%CE%BD%CE%BD%CE%BF%CE%B9%CE%BF%CE%BB%CE%BF%CE%B3)**).**

**Τα σεμινάρια της Ιστορίας και της Εννοιολογικής Χαρτογράφησης είναι προαιρετικά.** Οι εκπαιδευτικοί που επιθυμούν να λάβουν μέρος σε κάποιο από αυτά καλούνται να συμπληρώσουν τα στοιχεία τους στην ηλεκτρονική φόρμα που ενεργοποιείται με τους ανάλογους υπερσυνδέσμους, **έως τη Δευτέρα 5/9/2016**.

Παρακαλώ να ενημερωθούν όλοι οι εκπαιδευτικοί του Σχολείου.

Με τιμή

Ο Σχολικός Σύμβουλος

Αλβανόπουλος Γεώργιος